|  |  |
| --- | --- |
|  | P O N U D I T E L J I  Domovi zdravlja  Poliklinike  Privatni zdravstveni radnici  Provoditelji fizikalne terapije u kući bolesnika |

Poštovani,

obavještavamo Vas da je Hrvatski zavod za zdravstveno osiguranje (u daljnjem tekstu: Zavod) dana 11. lipnja 2019. godine raspisao Natječaj za sklapanje ugovora o provođenju specijalističko-konzilijarne i dijagnostičke zdravstvene zaštite iz obveznog zdravstvenog osiguranja za potrebe popune Mreže javne zdravstvene službe (u daljnjem tekstu: Natječaj).

1. **UPUTE ZA POPUNJAVANJE PONUDBENE PODLOGE I PRILOGA**

**Valjanom ponudom na Natječaj smatrati će se ponuda koja je dostavljena Zavodu u papirnatom obliku i na elektroničkom mediju** (preporuča se korištenje USB sticka) **isključivo na elektronski ispunjenoj ponudbenoj podlozi zajedno sa svim propisanim prilozima** (radi vjerodostojnosti ponude isti se ne popunjavaju ručno)**, a koje možete preuzeti s web stranice Zavoda. Razmatrati će se samo ponude zaprimljene do dana naznačenog u Natječaju uz ispravno popunjenu ponudbenu dokumentaciju.**

Ponudbena dokumentacija se sastoji od:

a) **ponudbene podloge** **ponude** popunjene u formi excel tablice pod nazivom „*PONUDA - popuna Mreze – lipanj 2019.xls*“ (popunjava se isključivo elektronski, a predaje se u papirnatom obliku te na elektroničkom mediju - preporuča se korištenje USB sticka)

b) **priloga** uz Ponudu:

**1.** popunjena ponuda/e za zdravstvene djelatnosti u formi excel tablice koja se nalazi na web stranicama Zavoda pod nazivom "Djelatnosti SKZZa.xls" odnosno "Djelatnost\_FIZ.TER.U.KUCI.xls“ (popunjava se isključivo elektronski, a predaje se u papirnatom obliku te na elektroničkom mediju - preporuča se korištenje USB sticka)

**2.** popisa zdravstvenih radnika i suradnika u formi excel tablice koja se nalazi na web stranicama Zavoda pod nazivom "*Popis zdravstvenih radnika i suradnika.xls*" (popunjava se isključivo elektronski, a predaje se u papirnatom obliku te na elektroničkom mediju - preporuča se korištenje USB sticka)

**3**. popunjena tablica Popis postupaka i opreme koja se nalazi na web stranicama Zavoda pod nazivom „Popis postupaka i opreme lipanj 2019.xls“. Tablica se popunjava isključivo elektronski, a predaje se u papirnatom obliku te na elektroničkom mediju - preporuča se korištenje USB sticka.

**4.** preslika rješenja Ministarstva zdravstva o odobrenju za rad zdravstvene ustanove/privatne prakse

**5.** preslika upisa u sudski registar Trgovačkog suda (samo za zdravstvene ustanove)

**6.** preslike ugovora o radu zdravstvenih radnika

**7.** preslike važećeg odobrenja za samostalan rad zdravstvenih radnika od strane mjerodavne Komore (licenca)

**8.** potvrda nadležne Porezne uprave o stanju poreznog duga (na dan traženja, ne stariji od 30 dana) – u izvorniku

**NAPOMENA**: Priloge pod rednim brojevima 4.-8. potrebno je dostaviti isključivo u papirnatom obliku, a ugovore o radu potrebno je spojiti sa licencama za svakog pojedinog zdravstvenog radnika. Molimo da uz podloge obavezno dostavite svu traženu dokumentaciju neovisno o tome da li ste je dostavili uz ponudbenu dokumentaciju za proteklo ugovorno razdoblje.

Molimo da pri popunjavanju ponudbene dokumentacije obratite pozornost na sljedeće:

1. Dokument pod nazivom *„PONUDA - popuna Mreze – lipanj 2019.xls*„ je obrazac osnovnih podataka o zdravstvenoj ustanovi koja podnosi ponudu na Natječaj te predstavlja prvu stranicu ponude.

* podloga sadrži osnovne podatke o ponuditelju te popis priloga. Mora biti ovjerena žigom ponuditelja i potpisom ravnatelja ili nositelja privatne prakse, uz napomenu da je obavezan dokument za sve ponuditelje
* ponudu ovjerava i potpisuje za zdravstvenu ustanovu ravnatelj, a za privatnu praksu nositelj privatne prakse

1. Dokument pod nazivom *"Djelatnosti SKZZa.xls"* je ponuda na Natječaj za zdravstvene djelatnosti te se sastoji od 3 lista:

* **prvi list** sadrži podatke o ukupnom radnom vremenu pojedinih ordinacija i dijagnostičkih jedinica (po lokacijama), kao i o radnicima koji u njima rade.

Posebno treba obratiti pozornost da se svaka djelatnost popunjava u zasebnom retku, odnosno, ukoliko se pojedine ordinacije unutar iste djelatnosti nalaze na različitim lokacijama (gradovima, organizacijskim jedinicama doma zdravlja/poliklinike) ili rade različitu dijagnostiku, tada je potrebno podatke za svaku lokaciju (odnosno vrstu dijagnostike) popuniti u novom retku. Podatke za ordinacije iste djelatnosti na jednoj lokaciji potrebno je unijeti sumarno. U tablici su pobrojane sve šifre i nazivi djelatnosti (stupac 1 i 2) u kojima se pružaju usluge. Potrebno je za svaku lokaciju zasebno (ukoliko se pojedina djelatnost odvija na više lokacija) unijeti ukupan broj radnih sati tjedno (stupac 3) i lokaciju ordinacije (stupac 4)

* u stupce 5-13 unose se podaci o ponuđenim zdravstvenim djelatnicima i to na način da se u odgovarajući stupac unese ukupan broj ponuđenih zdravstvenih djelatnika koji rade u punom radnom vremenu od 40 sati tjedno. Ističemo da se za zdravstvene djelatnike koji su ponuđeni s nepunim radnim vremenom unosi razmjerni dio radnog vremena za koje su ponuđeni na način da se tjedno radno vrijeme radnika podijeli s punim tjednim radnim vremenom od 40 sati (na primjer, ako djelatnik radi 20 sati tjedno razmjerni dio je 0,5 a ukoliko radi 8 sati tjedno upisujete 0,2). Na ovaj način izračunati broj upisuje se u odgovarajuće stupce od 5-13, ovisno o stručnoj spremi. Napominjemo, ne unosite podatke za radnike koji rade kao zamjene što vrijedi i za specijalizante.
* u stupce 14 i 15 upisuju se šifra i naziv dijagnostičke djelatnosti odnosno subdjelatnosti koja se obavlja u toj ordinaciji.
* Popis šifri i naziva dijagnostičkih djelatnosti odnosno subdjelatnosti se nalaze u **drugom listu**
* **treći list je** primjer kako treba popunjavati spomenutu podlogu. Posebno napominjemo da će se ponuđena dijagnostika ugovarati samo ako je obavlja specijalist educiran za njeno izvođenje u djelatnosti u kojoj je ponuđena

1. Dokument pod nazivom *"Djelatnost\_FIZ.TER.U.KUCI.xls“* je obrazac ponude na Natječaj za provođenje fizikalne terapije u kući

* U dokument je potrebno upisati podatke o radnicima te njihovom području rada, uz napomenu da je potrebno prvo navesti fizioterapeute s višom školskom spremom, a potom fizioterapeute srednje stručne spreme.
* Za svakog je izvršitelja **obavezno** navesti na području kojeg doma zdravlja radi ili ukoliko se radi o županijskom domu zdravlja treba navesti ispostavu doma zdravlja, tj. navesti za koje se područje javlja na natječaju.
* Također potrebno je navesti i posebne vještine terapeuta, odnosno posjeduje li zdravstveni radnik stručnu edukaciju za neurorazvojnu terapiju (Bobath, Vojta itd).

1. Dokument pod nazivom *„Popis zdravstvenih radnika i suradnika.xls“* služi za upis podataka o zdravstvenim radnicima te suradnicima u zdravstvu. Ovaj dokument popunjavaju **svi** ponuditelji.

* Jedna ustanova mora unijeti sve zdravstvene djelatnike u jednu tablicu uz obavezno istaknutom lokaciju rada ordinacije
* Molimo da suradnike u zdravstvu koji nisu zdravstveni radnici grupirate po radnom mjestu kojeg obavljaju, radi naše lakše obrade ponuda (npr. svi logopedi, svi audiorehabilitatori, svi psiholozi itd.)
* Zdravstveni radnik se na pojedinoj lokaciji upisuje samo jednom na samu djelatnost i to u odgovarajućoj satnici rada na istoj. Napominjemo da se pojedini zdravstveni radnik može prikazati u sveukupnoj satnici prema ugovoru o radu, dakle maksimalno 40 sati tjedno.
* Podaci u pojedinim stupcima su zaštićeni i moguće je odgovarajući podatak unijeti isključivo iz padajućeg izbornika.
* Molimo da svi traženi podaci za sve zdravstvene radnike i suradnike u zdravstvu budu upisani na odgovarajući način (tablica definira za koje zdravstvene radnike neki podatak nije obavezan).
* Za zdravstvene ustanove koje nude provođenje zdravstvene zaštite na više lokacija (ispostave, podružnice i sl.), molimo da za svaku lokaciju navedete zdravstvene radnike i satnicu rada kojeg obavljaju na toj lokaciji.
* Također, jedna ustanova mora sve radnike navesti u jednoj tablici uz istaknutu lokaciju rada prema ispostavi/podružnici.
* S obzirom da u tablicu nije potrebno upisivati administrativno-tehničko osoblje, nazivi njihovih zvanja nisu predviđeni padajućim nizom.
* Po završetku ispunjavanja tablice, a prije ispisa OBAVEZNO je označiti područje ispisa tj. isprintati samo dio koji ste popunili, obzirom da osnovna tablica ima preko 500 stranica.

1. Dokument pod nazivom „Popis postupaka i opreme lipanj 2019.xls“ sadrži dva lista te se u jednom upisuje ponuda dijagnostičko-terapijskih (DTP) postupaka, dok se u drugom upisuje popis uređaja koje u sklopu ovog natječaja planirate koristiti. Svaka djelatnost sa svojom zasebnom lokacijom treba imati zasebni list za ponuđene postupke (**prvi** list tablice), dok je uređaje potrebno navesti u jednoj tablici i to redom prema lokacijama rada (**drugi** list tablice). Popis postupaka upisuju svi ponuditelji (i ponuditelji fizikalne terapije u kući). U **trećem** listu tablice postoji važeći popis DTP postupaka, dok se u **četvrtom** listu nalazi popis uređaja koje je potrebno navesti.

Kompletiranu dokumentaciju potrebno je dostaviti na adresu Hrvatski zavod za zdravstveno osiguranje, Direkcija, Margaretska 3, Zagreb, s naznakom:

*"Natječaj za popunu Mreže u djelatnosti/ma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za 2019. godinu.“*

*(navesti djelatnost/i)*